1420-جی ایلده قاراقوْیۇنلۇ قارا یۇسیفین اؤلۆمۆندن سوْنرا دؤولتده حاکیمیت اۇغرۇندا مۆباریزه باشلادیٛ. قارا یۇسیفین اوْغلانلاریٛندان ایسگندر آذربایجاندا حاکیمیتی اله کئچیررک، شیروانا هۆجۇم ائدرکن شیروانشاه بیرینجی خلیلۇللاحیٛن کؤمینه شاهرۇخ گلدی. جاهانشاه دا قارداشیٛنا قارشیٛ چیٛخیٛش ائدیر. ایسگندر بیرلشمیش قوْشۇنلاریٛن تزیقینه داوام گتیرمیرک، شیرواندان گئری چکیلیر. 1435-جی ایلده ایسگندرین مغلۇبیتیندن سوْنرا شاهرۇخ آذربایجان حاکیملینی جاهانشاها تاپشیٛریٛر. شاهرۇخ اۆمۇمیلیکده اۆچ دفه (1420-1421; 1428-1429; 1435) قاراقوْیۇنلۇ دؤولتینه یۆرۆش ائتمیشدی. 1421-جی ایلده باش وئرن آلاشکئرد و 1427-جی ایلده اوْلان سالماس دؤیۆشۆنۆن هر ایکیسینده قاراقوْیۇنلۇلار آغیٛر مگلۇبیته اۇغرادیٛلار. بۇندان سوْنرا ایسه ایسگندر نؤوبتی دفه اؤز حاکیمیتینی برقرار ائتمک مقصدی ایله تبریزی تۇتماق ایستیر، آما 1435-جی ایلده باش وئرمیش تبریز دؤیۆشۆنده شیروانشاه و تیموریلرین بیرلشمیش قۆوولری قاراقوْیۇنلۇلارا یئنیدن قالیب گلدی. جاهانشاه شاهرۇخدان آسلیٛلیٛغیٛ قبۇل ائتسه د، 1447-جی ایلده شاهرۇخۇن اؤلۆمۆندن سوْنرا مۆستقیل سیاست یئریتمیه باشلادیٛ.